Ego Garinus, Dei gratia Bituricensis archiepiscopus, notum fieri volo tam presentibus quam futuris quod ex literis Stephani, comitis Sacri-Cesaris, cognovimus ipsum dedisse ecclesie beate Marie de Charitate molendina sua que super Ligerim ad pontem habebat, ea conditione quod pistores de castro Sacri-Cesaris usu et consuetudine in molendinis molent, cum justicia que ad molendinum pertinet, ut ex ipsis molendinis procuretur in quadragesima conventus. Nos itaque ad preces prefati Stephani hoc donum confirmavimus, quod vel cujus confirmationem si quis infringens, tertia expectata commonitione, non resipuerit subjaceat excommunicationi. Anno incarnati Verbi millesimo centesimo septuagesimo sexto, pontificatus nostri secundo.